આચાર્ય રજનીશજીના શબ્દો યાદ કરું તો ”વિશ્વમાં એક માત્ર નિશ્ચિત ઘટના મૃત્યુ જ છે. જીવન માં મૃત્યુ સિવાય બીજું કશું જ નિશ્ચિત નથી બાકી બધું અનિશ્ચિત છે. બાકી બધું સાંયોગિક છે. બને પણ ખરું અને ન પણ બને કેવળ મૃત્યુ જ સાંયોગિક નથી અને નિશ્ચિત છે.” પણ આવા સ્થિરતા ભર્યા વિચારો વાંચ્યા પછી પણ જયરાજભાઈ ખવડ જેવું વિરલ વ્યક્તિત્વ આજ આપડી વચ્ચે નથી એનું અસહ્ય અને ભારોભાર દુખ છે. માત્ર ૨૮ વર્ષની નાની સફરમાં સમગ્ર કાઠી ક્ષત્રીય સમાજના યુવાનો માટે આદર્શ જીવન પ્રતિબિંબ બની જનારા આ મૂઠી ઉચેરા માનવીને હૃદયથી ભાવ વંદન થઈ જાય છે. આજે કાઠી અભ્યુદયના માધ્યમથી આ વિરલ વ્યક્તિત્વને શબ્દ પુષ્પરૂપે યાદ કરવું છે. વાગોળવું છે. સન્માંનવું છે.